《晚坐》
宋代·丁伯桂

小雨流花急，香风随晚荷。
清天闻野磬，高木乱秋波。
人度红桥少，灯来溪径多。
幽冥间一坐，深恐负苍萝。

作者简介：（1171—1237）宋兴化军莆田人，字元晖。宁宗嘉泰二年进士。历官枢密院编修。理宗端平年中与李宗勉同除监察御史，论事鲠直劘切。迁中书舍人权吏部侍郎给事中，韩休以后戚除节度致仕，伯桂封还词头。嘉熙元年拜给事中，旋卒。